През 1280 Педро III Арагонски организира голяма военна кампания (140 кораба) в Тунис, срещу свой разбунтувал се васал. Смята се, че истинският повод за похода е била пълна мобилизация и сбор на войски с цел нахлуване в Сицилия. Повод за това не закъснява. На 30 март 1282 в Палермо избухва въстание, станало известно като Сицилианската вечерня. Французите бързо са изгонени от острова и Карл I Анжуйски, подготвящ война с Византия, е принуден да промени плановете си и да акостира с големи войски в Месина.